Franc3s

Franc3s é unha banda galega de noise rock con membros procedentes de Carballo e Vilalba. O seu nome foi elixido polo seu gusto pola actriz Frances Farmer, a cantante Frances McKee (The Vaselines) e a artista circense Frances O’Connor.Bio en lafonoteca.net

 Traxectoria 
Ao pouco de formarse a banda comezou a gravar demos e no ano 2008 publicaron o seu primeiro EP, Franc3s. Ese ano a revista Rockdelux falou deles como a revelación do Festival do Norte 2008, e foron entrevistados no programa Disco Grande de Radio 3.

No ano 2009 editaron o seu segundo EP, La exhibición de atrocidades, e un ano despois asinaron co selo Los Enanos Gigantes para editar o que sería o seu primeiro álbum. Franc3s foi lanzado a principios do ano 2011, e nel contan coa colaboración de Marina Gómez de Klaus & Kinski, Rodrigo Caamaño e Isa Cea de Triángulo de Amor Bizarro ou Florent e Eric Jimenez de Los Planetas entre outros. O disco foi gravado analoxicamente nos Estudios Brazil con Fino Oyonarte (Clovis, Los Enemigos), optando por un son lo-fi.

A banda falou de plans para empezar a gravar novos temas, cunha sonoridade máis pop, a partir de outubro de 2011, e para comezar a realizar novos concertos a partir do mes de novembro. No ano seguinte Franc3s lanzou o seu segundo álbum de estudio, Campanas de fuego rosa, producido por Rodrigo Caamaño.

Franc3s disolveuse no ano 2013 despois de publicar o sinxelo "El sentido de la lucha", dedicado ao seu amigo o pintor e deseñador gráfico Alberto Gende, falecido en 2012. Antes da disolución da banda Alberto M. Vecino decidira formar un proxecto con Gende, e tras a súa morte uniuse ao seu irmán, Diego Gende, e a Rubén Domínguez de Telephones Rouges para formar Chicharrón.

 Membros 
 María Costa - batería e voz.
 Patricia Bermúdez- sintetizadores e voz.
 Alberto M. Vecino - guitarra e voz.

 Discografía 
 Álbum  Ano  Selo  Notas Franc3s  2008  autoeditado  EP La exhibición de atrocidades  2009  autoeditado  EP Franc3s  2011  Los Enanos Gigantes  álbum "Campanas de fuego rosa"  2012  Limbo Starr  sinxelo

 Notas 

 Véxase tamén 
 Ligazóns externas 
 Páxina da banda
 MySpace da banda

Categoría:Grupos musicais de noise rock
Categoría:Grupos musicais de pop punk
Categoría:Grupos musicais de Galicia